procesaur/Wiki.mk huggingface dataset:
Металургија

Металургија — наука за металите како и за процесите на добивање и преработка на металите и нивните соединенија, соли и отпадни материјали. Исто така металургија е една од главните гранки на индустрија. Металургија опфаќа рафинација, производство на легури, обликување, оплеменување, проучување на структура, состав и особина на металите. Според видови на метали кои се произведуваат се дели на црна металургија (добивање на железо и челик) и обоена металургија (добивање на сите останати метали). Постои екстрактивна и преработувачка металургија.
Иако во Земјината кора постои обилна количина на метали, повеќето од нив не се наоѓаат во облик погоден за човечка употреба. Во голем дел тие се наоѓаат во комбинација со атоми на неметали во различни соединенија, како што се, сулфиди, оксиди, карбонати итн. Прв чекор на добивање на метали во употреблив облик е ослободување на металите од нивните соединенија. Со тие процеси се занимава екстрактивна металургија. Дури и после топењето, рафинацијата и легирањето, металите се само делумно обработени за финална употреба.
Метали, кои се користат секојдневно како што се фасонка, федер, сврдло итн., имаат посебен облик. Со оваа гранка - за обликување на метали - се занимава механичка металургија. За обликување на металите се користат бројни постапки како што се тркалање, пресување, ковање, извлекување итн. Понекогаш огромни машини, тешки и по неколку тони, им даваат на металните предмети, како што се на пример железните шини, цевки и лимови завршен облик.
Физичка металургија се занимава со контрола на процесите со помош на различни методи и тестови. Таа ги истражува важните теориски и практични принципи на однесување на металите во различни услови со употреба на хемија, физика, термодинамика итн. Со тоа воедно се постигнуваат и оптимални производни параметри на посакуваниот квалитет и облик. физичката металургија исто така ја истражува внатрешната структура на цврстите метали која во голем дел ги одредува механичките и останатите својства, и прави можност за нивно предвидување и планирање. Исто така ги истражува и објаснува рамнотежните и нерамнотежните дијаграми на состојбата на маталите, како и принципите на легирање кои со теориско значење наоѓаат и директна примена во пракса.
1 Поделба
* Според технолошки процес:
**''пирометалургија'' (топење при високи температури)
**''хидрометалургија'' (извлекување на метали од суровините со помош на водени раствори)
**''електромелатургија'' (електрометалуршка преработка на руда)
***''електротермичка'' (црни метали)
***''електрохемиска'' (обоени метали)
Најпознатата и најчеста поделба на металургија е на:
* црна металургија и
* обоена металургија
2 Историја
3 Екстрактивна металургија
4 Механичка металургија
5 Физичка металургија
Шарлаган

Шарлаган (турски: ''şırlağan'') — ладно цедено растително масло. Шарлаганот се добива со процес на пресување и цедење на одредени растенија, сè со цел да се добие масло кое не е рафинирано. Во Македонија во минатото, односно до почетокот на индустрализацијата се користело само ваков вид на масло, односно најмногу масло од мак.
Денес во Македонија сè уште има производство на Шарлаган, а најмногу од сончоглед. Ладно цеденото сончогледово масло се произведува по пат на ладно пресување на семето во специјални преси на температура не повисока од 40 °C. Оваа постапка на ладно цедење е едноставен метод на гмечење на семето, без употреба на топлина и хемиски растворувачи (т.е без рафинирање на производот), при што се добива чисто масло во кое се задржани вкусот, аромата и нутритивните вредности на семето. Тоа има жолто-златна боја, но бојата најмногу зависи од својствата на семето. Ова масло има повеќе витамин Е од било кое друго масло, кој е добар антиоксиданс и позитивно влијае врз човечкото тело.
Алофи (остров)

:''Оваа статија е за остров во Валис и Футуна. За главниот град на Ниуе видете Алофи.''
Алофи (валиски и футунски: Alofi) — остров во Тихиот Океан. Островот е дел од француската територија Валис и Футуна.
1 Географија
Островот е речиси ненаселен. Според податоците од 2003 година, во селото Алофитаи, кое се наоѓа на западниот дел од островот, имало само 2 жители. До доаѓањето на Европејците островот имал поголемо население и бил доста густо населен, кога се проценува дека имал население од 1900 жители. Поранешни села на островот се Солога (на север), Савака (југоисток) и Муа (северозапад). На некои карти се појавува и селото Гајно, во северниот дел.
Алофи е на 2 км од Футуна. Футунанците имаат поседи (градини) на островот и често одат на Алофи да се грижат за посевите. Популарна билка е тутунот. Вкупната површина на островот е 32 км<sup>2</sup> и највисока точка е Маунт Колофау со висина од 410 метри. Алофи и Футуна ги сочинуваат Хорнските Острови.
2 Наводи
*Cartes institut géographique national (4902F)
3 Поврзано
* Валис и Футуна
Рамадан Соби

Рамадан Соби (роден на 23 јануари 1993 во Каиро) - египетски фудбалер, играч од средниот ред на Хадерсфилд Таун и на египетската репрезентација.
1 Клупска кариера
1.1 Ал Ахли
Откако напредувал низ младинските категории на Ал Ахли, Соби го направил своето професионално деби на возраст од 16 години на 6 февруари 2014 година, во натпревар од Египетската Премиер лига против Газл Ел Махала под водство на тренерот Мохамед Јусеф.
1.2 Стоук Сити
На 25 јули 2016, Соби потпишал за англискиот Премиерлигаш Стоук Сити во трансфер вреден 5 милиони фунти.
2 Титули
2.1 Клупски
2.1.1 Ал Ахли
*Премиер лига на Египет (2) : 2013-2014, 2015-2016
*Суперкуп на Египет (2) : 2014, 2015
*КАФ Куп на конфедерации (1) : 2014
Listeria

''Listeria'' е род на стапчести, Грам-позитивни, факултативно анаеробни бактерии кои не формираат ендоспори. Родот е наречен според британскиот хирург Џозеф Листер. До 1992 година беа познати десет припадници на овој род, а до 2014 година беа откриени уште пет нови видови. Главниот човечки патоген е видот ''L. monocytogenes''. Оваа бактерија е причинител на релативно ретката бактериска болест наречена листериоза, која се добива со конзумирање на храна контаминирана со бактеријата.
1 Наводи
Футунски Острови

Футунски Острови (''Futuna'') или Хорнски Острови (''Hoorn'') e мала група на острови во Тихиот Океан, дел од француската територија Валис и Футуна. Вкупната површина на Футунските Острови е 115 км<sup>2</sup> и според пописот од 2003 година имале население од 4.873 жители
1 Историја
Островите биле именувани според градот Хорн во Холандија од морепловците Вилем Схаутен и Јакоб Ле Мер. Автохтоното име потекнува од футунскиот збор ''futu'', кој е назив за растението Азијатска Барингтонија.
2 Географија
Островите се составени од:
*Футуна - северозападен остров со вкупна површина од 83 км<sup>2</sup> и население од 4871 жители.
*Алофи - југоисточен остров со вкупна површина од 32 км<sup>2</sup> и население од 2 жители.
3 Поврзано
* Валис и Футуна
* Футуна
*Алофи
Гриз

Гриз е производ кој се добива со мелење на пченица од средниот дел на зрното. Го карактеризираат со благо жолта боја, изедначена гранулација и голема моќ на впивање. Производот е природен, без додатоци на адитиви и конзерванси. Се користи за исхрана на деца и возрасни. Пченичниот гриз се употребува како основа или додаток на солени и слатки јадења. Пченичниот гриз е еден од најдобрите извори на белковини, богат со есенцијални минарали и витамини, како и прехранбени влакна, а нивото на масти е многу ниско.
При мелењето на брашното, ваљаците се прилагодени така што просторот меѓу нив е малку потесен од самото зрно. Во текот на просејувањето, скробот се одделува и така настанува гризот. Гризот потоа се меле во брашно.
Гризот од тврда пченица има жолта боја. Тој е обично основа за производство на јадења како на пример кускус. Ако брашното било направено од помека пченица (Triticum aestivum, Triticum spelta) тогаш има бела боја. Во тој случај правилниот збор е брашно, а не гриз.
Во Германија, Австрија, во панонските и балканските земји гризот често се меша со јајца како додаток на супите и чорбите, а може и да биде подготвен со вода или млеко па засладен и евентуално прелиен со чоколадо. Така подготвен се служи како појадок.
Кога е зготвен, гризот се претвора во мека каша. Како таков, популарен е во северозападна Европа и Северна Америка како десерт, каде што се приготвува со млеко и шеќер, под името гриз-пудинг, послужен со мармалад. Во Шведска, Естонија, Финска, Литванија, Летонија, Полска и Русија се јаде како каша за појадок, понекогаш помешана со суво грозје и послужена со млеко. На Блискиот Исток од гриз се прават десерти.
Во јужна Индија, се користи гризот меѓу другото за поховање на риби. Од гризот се прави и десерт наречен алва, направен од препечен гриз со шеќер и други состојќи.
Во некои култури гризот се послужува на закоп.
Освен пченица, гризот може да е и направен од ориз.
Адем Мекиќ

Адем Мекиќ (роден на во Скопје) — македонски кошаркар од бошњачка народност. Тој моментално е играч на МЗТ Аеродром.
1 Клупска кариера
1.1 Младинска кариера
Со МЗТ, Мекиќ станал првак со М-20 составот (генерација 1996/1997) во сезоната 2014/15.
1.2 Професионална кариера
Својата професионална кариера ја започнал во тогаш новиот прволигаш Вардар Апаве, каде настапувал на почетокот на сезоната 2013/14. Но паралелно, истата сезона, тој бил приклучен во т.н. Младинска репрезентација на Македонија, проект-екипа која се натпреварувала надвор од конкуренција во Првата лига. За сезоната 2014/15 се преселил во МЗТ Аеродром. Тогаш Адем со МЗТ го освоил Првенството. Пред отворањето на сезоната 2015/16, Мекиќ со МЗТ станал првак во возобновениот Суперкуп на Македонија 2015, и подоцна станал освојувач на Првенството и Купот на Македонија 2016. Во сезоната 2016/17 исто така играл за МЗТ Аеродром, клуб со кој најпрво го освоил Суперкупот на Македонија 2016 и подоцна повторно станал првак во Лигата.
Сезоната 2017/18 ја започнал во МЗТ, но во ноември, поради слабата минутажа се преместил во Куманово 2009. Следната сезона, Адем останал да биде играч на Куманово. Во јули 2019 година, за сезоната 2019/20, Мекиќ потпишал за АВ Охрид. Но пред самиот почеток на сезоната, откако АВ Охрид најавил распаѓање на клубот, Мекиќ се преселил во Пелистер. За сезоната 2020/21, во почетокот на јули 2020 година, тој потпишал едногодишен договор со МЗТ Аеродром. Во мај, тој го освоил Купот на Македонија 2021.
2 Репрезентативна кариера
2.1 А репрезентација
Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Мекиќ. Но во февруари, по првиот филтер, тој отпаднал од составот.
3 Успеси
3.0.1 МЗТ Аеродром
*Прва македонска лига (3) : 2014/15, 2015/16, 2016/17
*Куп на Македонија (2) : 2016, 2021
*Суперкуп на Македонија (2) : 2015, 2016
3.1 Признанија
* Почесно споменување во сезоната 2017/18* Почесно споменување во сезоната 2018/19* Трета најдобра петорка на сезоната 2019/20* Најдобра домашна петорка на сезоната 2019/20
Сирење

Сирење е прехренбен производ кој се добива со коагулација на беловините во млекото и сурутката. Сирењата се произведуваат насекаде во светот во различни вкусови и форми. Сирењето се состои од млечни белковини и масти, и најчесто се прави од кравје, овчо, козјо и млеко од бафало. Се произведув со додавање на кимозин во млекото или со помош на бактери кои млечниот шеќер го претвораат во млечна киселина. Со овој процес се згрутчува млечната белковина казаин. Цврстата супстанца со притисок ја добива својата форма. На некои сирења намерно се додава мувла на рабовите или во целата смеса.
Вкусот и конзитенцијата на сирењето зависи од: видот на млекото, начинот на исхрана на животните, содржината на млечните масти, пастеризација, начинот на изработка на видот на бактериите и мувлата што се користат, како и од староста на самото сирење. На сирењата често се додаваат билки, се чадат или им се додаваат некакви ароми. При изработка на некој видови сирења млекото се згрутчува и со додавање на лимонска киселина.
Сирењето е покомпатно и подолго трае од млекото но рокот на траењето на сирењето зависи од неговиот тип, а многу видови на сирење вообичаено е да се конзумираат 3-5 дена по отворање на пакетчето од продавница. Тврдите сирења траат подолго од меките.
Постојат различни мислења за тоа како треба да се чува сирењето. Некои сметаат дека е најдобро да се чува во хартија за сирење, бидејќи од внатрешната страна таа хартија е пластифицирана, со што сирењето е заштитено од губење на влажноста.
Постои специлизирана професија продавач на сирење. Стекнување на експертско знаење на ова поле бара формално образование и долготрајно искуство. Експертите се одговорни за сите аспекти при подготовка на сирењето.
1 Сирењето како тема во уметноста и во популарната култура
* „Буквата иже, но сирењето пониско“ (''Слово иже, али сирца ниже'') - српска народна приказна.
Анѓелко Вулетиќ

Анѓелко Вулетиќ (Требимља, Требиње, 6. февруари 1933 - 24 октомври 2021) e хрватски и босанко-херецеговачки поет, драмски писател, писател за деца, книжевен критичар, романописец, полемичар и преведувач од француски јазик. Основното образование го завршил во родното Требиње, додека, Филозофскиот факултет, (книжевност) во Белград. Добитник е на Годишната награда на друштвото на писатели на Босна и Херцеговина во 1965 година за збирката песни  С''eдумте вечни прашања'' и бројни други награди и признанија.
1 Библиографија
*''Gorko sunce'' (roman, 1958.)
*''Gramatika ili progonstvo'' (pjesme, 1961.)
*''Jedina nada'' (pjesme, 1962.)
*''Drvo s paklenih vrat''a (roman, 1963.)
*''Sedam vječnih pitanja'' (pjesme, 1965.)
*''Deveto čudo na istoku'' (roman, 1966.)
*''Kraljica puteva'' (pjesme, 1968.)
*''Zmije odlaze s onu stranu svijeta'' (pjesme, 1967.)
*''Poezija'' (izbor, 1971.)
*''Klesar Tadija Tegoba'' (roman za djecu, 1973.)
*''Putnik na svoju odgovornost'' (pjesme, 1985.)
*''Kad budem velik kao mrav'' (pjesme, 1977.)
*''Čempres u zavičaju'' (izbor, 1980.)
*''Dan hapšenja Vile Vukas'' (roman, 1980.)
*''Jadi mladog karijerista'' (roman, 1984.)
*''Križaljka za čitanje sudbine'' (pjesme, 1985.)
*''Čudotvorna biljka doktora Engela'' (roman, 1989.)
*''Popravni ispit'' (pjesme, 1989.)
*''Andrija Hebrang'' (drama, 1990.)
*''Miljenik partije Buharin'' (drama, 1987.)
*''Pčela i metak'' (pjesme, 1995.)
*''Pisma nebeskom gromu'' (pjesme, 1996.)
*''Sarajevo a zalazi sunce'' (pjesme, 1996.)
*''Tajna večera'' (pjesme, 1997.)
*''Strijeljanje ustaše Broza'' (roman, 1998.)
*''Izabrane pjesme'' (1999.)
2 Награди
* 1961. - Годишната награда на друштвото на писатели на Босна и Херцеговина за најдобра книга;
* 1967. - Шестоаприлска награда на Сараево;
Футуна

:''За истоимениот остров во Вануату, видете Футуна''
Футуна (валиски, футунски и француски: ''Futuna'') — остров во Тихиот Океан. Заедно со островот Алофи ги сочинуваат Хорнските Острови, кои пак се дел од француската територија Валис и Футуна.
1 Географија
Двата острова, Алофи и Футуна, се остароци од мртви вулкани, денес обиколени од корални гребени. Островот има вкупна површина од 83 км<sup>2</sup>. Според пописот од 2003 година, Футуна имала население од 4.871 жител. Островот е поделен на традиционалните кралства Ало и Сигаве. Ало има население од 2.991 жител и има површина од 30 км<sup>2</sup>. Сигаве имало население од 1.880 жители и површина од 53 км<sup>2</sup>. Највисока точка на островот е Маун Пуке со 524 метри.
2 Образование
На островот има шест основни училишта. На островот има и две нижи средни (колеџи) и средно училиште (колеџ).
3 Поврзано
* Валис и Футуна
* Алофи
Куп на Македонија во кошарка 2018

Купот на Македонија 2018 - 26. издание на Купот на Македонија во кошарка. Во ова издание учествувале осум екипи на завршницата на турнирот. Екипите биле подредени според местоположбата на табелата од полусезоната од Првата лига 2017/18. Турнирот бил одигран во спортската сала Јасмин во Кавадарци во организација на Македонската Кошаркарска Федерација. Во ова издание првак бил МЗТ Аеродром.
1 Место на одржување
Кавадарци
Спортска сала Јасмин
Капацитет: 1,800
2 Екипи учесници
На завршниот турнир обезбедиле пласман екипите кои завршиле на првите осум места на табелата од полусезоната (до 11. коло) од Првата лига 2017/18. Пласманот на една екипа значел против која екипа ќе се натпреварува, односно систем 1-8, 2-7, 3-6, 4-5.
Место, Екипа
1., Работнички
2., Блокотехна НБ
3., МЗТ Аеродром
4., Куманово 2009
5., Гостивар 2015
6., Фени Индустри
7., АВ Охрид
8., Карпош Соколи 2000
9., Кожув
10., Шкупи
11., Пелистер
12., Струмица
3 Костур
width=, width=, width=, width=, width=, width=
<noinclude>
4 Финале
Победник воКупот на Македонија 2018
МЗТ Аеродром 9. титула
5 Признанија
* Најкорисен играч на финалето - Дамјан Стојановски (МЗТ Аеродром)
* Најдобар стрелец на турнирот - Димитар Мираковски (Работнички)
Извор:
6 Поврзано
* Прва македонска кошаркарска лига 2017/18
* Втора македонска кошаркарска лига 2017/18
Список на вонсочеви планети откриени во 2018 година

Ова е список на вонсончеви планети откриени во 2018 г.
Кај планетите откриени исклучиво по нивната радијална брзина, наведената маса е долна граница.
Назив, data-sort- Маса, data-sort- Полупречник, data-sort- Период (денови), data-sort- Голема полуоска (ае), data-sort- Темп. (K), Начин на откривање, data-sort- Откриена, data-sort- Оддалеченост (сг), data-sort- Маса на матич. ѕвезда, data-sort- Дел темп. на матич. ѕвезда (K), Напомени, HD 238914 b, 6,0, 4100, 5,7, рад. брз., 2018, >982, 1,47, 4769
K2-141b, 0,0160, 0,135, 0,2803226, 0,00716, 2039, премин, 2018, 192, 0,71, 4599
K2-141c, <0,023, 0,624, 7,74850, премин, 2018, 192, 0,71, 4599
TYC 3318-1333-1 b, 3,42, 562,0, 1,414, рад. брз., 2018, 1811, 1,19, 4776
Племе

Племе — форма на голема човечка заедница што постои надвор од или пред појавата на државите, чии членови зависат од нивната земја, во најголем дел се доволни самите на себе, па не се интегрирани во општеството. Британскиот антрополог Стивен Кори племето го дефинира како заедница на луѓе кои „живеат на одреден начин со генерации, независни се, и сосема се разликуваат од општеството што доминира“. Исклучок од оваа дефиниција се земјите од Среден Запад како арапските племиња во Ирак и Јемен, Јужна Азија, Авганистан и многу африкански земји како Јужен Судан, каде целото население се припадници на едно или друго племе, па според тоа племето е доминатно во општеството.
Постојат 150 милиони припадници на племиња ширум светот. Иако во најголем број племињата се домородни народи во местото каде што живеат, сепак има исклучоци од ова.
Поимот „племенско општество“ често се користи за да се опише заедница организирана врз основа на крвно сродство и голема поврзаност со местото на живеење.
Во некои земји, како во Индија и Северна Америка, постојат племиња кои се официјално признати и на кои им е дадена ограничена автономија во рамките на државата.
1 Племе и нација
Научниците сметаат дека има разлика меѓу историските племиња кои постоеле пред создавање на државите и современите племиња. Многумина сметаат дека животот во племе е поблиску до природата, за разлика од животот во современите држави.
Антропологот Мортон Фрид во неговата студија ''Поимот племе'' од 1975 година, изнесува бројни примери на племиња во кои членовите зборуваат на различни јазици или пак вршат различни ритуали, или пак примери на членови кои имаат јазик и ритуали исти со оние на друго племе. Фрид исто така изнел примери на племиња каде припадниците следеле различни политички водачи, или исти водачи со припадниците на друго племе. Заклучил дека племињата се динамични.
Новите истражувања покажуваат дека племенските структури претставуваат еден вид адаптација на ситуации кои обезбедуваат изобилни, но сепак непредвидливи ресурси. Таквите структури се покажале доволно флексибилни за да го координираат производството и дистрибуцијата на храна во време на недостаток, без ограничување на луѓето за време на вишок.
2 Племето како тема во уметноста
* „Племето што гледа во небото“ (италијански: ''La tribù con gli occhi al cielo'') — расказ на италијанскиот писател Итало Калвино.* „Племе“ — кус расказ на македонскиот писател Митко Маџунков од 1984 година.* „Племето на смелите кокошки“ (српски: ''Племе смелих кокошака'') — кус расказ на Митко Маџунков од 1984 година.* „Племенски собир“ (англиски: ''Tribal Gathering'') — песна на американска рок-група Брдс (''The Byrds'') од 1968 година.* „Племенско расположение“ (англиски: ''Tribal vibes'') — песна на американска рап-група Џангл брадерс (''Jungle Brothers'') од 1989 година.
3 Поврзано
* Номади
* Клан
* Поглавица
Љубомир Младеновски

Љубомир Младеновски (роден на во Скопје) — македонски поранешен кошаркар. Тој бил играч на Работнички.
1 Клупска кариера
1.1 Младинска кариера
Со МЗТ, Љубомир станал првак со М-20 составот (генерација 1996/1997) во сезоната 2014/15.
1.2 Професионална кариера
Својата професионална кариера ја започнал во Работнички во сезоната 2012/13. Таа сезона со Работнички стигнал до полуфиналето во Првенството. За сезоната 2013/14 Младеновски потпишал за МЗТ Аеродром. Таа сезона Младеновски со МЗТ ја освоил Првата лига и Купот на Македонија 2014. Но паралелно, истата сезона, тој бил приклучен во т.н. Младинска репрезентација на Македонија, проект-екипа која се натпреварувала надвор од конкуренција во Првата лига. Во МЗТ Аеродром продолжил да игра и во сезоната 2014/15. Тогаш Љубомир со МЗТ го освоил Првенството. Пред отворањето на сезоната 2015/16, Младеновски со МЗТ станал првак во возобновениот Суперкуп на Македонија 2015, и подоцна станал освојувач на Првенството и Купот на Македонија 2016. Во сезоната 2016/17 исто така играл за МЗТ Аеродром, клуб со кој најпрво го освоил Суперкупот на Македонија 2016 и подоцна повторно станал првак во Лигата. Во јули 2017 година, Младеновски не го обновил договорот со МЗТ, станувајќи слободен агент, и подоцна во август потпишал тогаш новиот словенечки прволигаш Илирија. За сезоната 2018/19, Младеновски се повторно потпишал за МЗТ. Таа сезона, Младеновски го освоил македонското првенство. На крајот на јуни, Љубомир и МЗТ заеднички ја завршиле соработката. Во средината на октомври 2019 година, Младеновски потпишал отворен договор со Работнички, односно можел слободно да замине во случај на понуда од друг клуб.
2 Репрезентативна кариера
2.1 А репрезентација
Младеновски бил вклучен во претквалификациите за Евробаскетот 2021. Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Младеновски. Потоа во февруари, тој бил избран во составот на репрезентацијата.
3 Успеси
3.1 Титули
3.1.1 МЗТ Аеродром
*Прва македонска лига (5) : 2013/14, 2014/15, 2015/16, 2016/17, 2018/19
*Куп на Македонија (2) : 2014, 2016
*Суперкуп на Македонија (2) : 2015, 2016
3.2 Признанија
* Почесно споменување во сезоната 2018/19* Почесно споменување во сезоната 2019/20
Поглавица

Поглавица е водач на племе.
1 Опис
Племенските општества под водство на еден или повеќемина водачи се појавиле во Младо камено време, и останале непроменети во текот на Железното доба.
Во однос на домородните народи кои постоеле за време на колонијалните држави, поглавицата го претставувал племето во форма на самоупоравување.
Највообичаена форма била претседател на советот на старешините, како и воен водач титула што се давала во време на војна, потоа водач како титула што се наследувала, и врач како доминантна фигура во теократските заедници.
Терминот поглавица најчесто се разликува од пониските титули како селски старешина или шеф на клан. Во контекст на колонијализмот, најмоќниот член на конфедерацијата или федерацијата биле поглавиците, што во поново време се нарекувани кралеви.
Ѕвезден облак во Стрелец

Ѕвезден облак во Стрелец (познат и како ''Delle Caustiche'', Месје 24, IC 4715) — ѕведен облак во соѕвездието Стрелец, широк околу 600 сг, which was discovered by Шарл Месје во 1764 г. Понекогаш се нарекува Мал ѕвезден облак во Стрелец за да се разликува од Големиот облак во Стрелец сместен северно од Гама Стрелец и Делта Стрелец.
Ѕвездите, јатата и другите објекти кои го сочинуваат M24 се дел од краците Стрелец или Кобилица-Стрелец во Млечниот Пат. Самиот Месје го опишал M24 како „голема магливост што содржи многу ѕвезди“ и навел пречник од 1,5°.
M24 исполнува значаен простор во длабочина од 10.000-16.000 сг. Претставува најгустото подрачје од поединечни ѕвезди видливо со двоглед, при што во едно видно поле се забележуваат дури 1.000 ѕвезди.
1 Поврзано
* Месјеов каталог
* Нов општ каталог
Виктор Ефремовски

Виктор Ефремовски (роден на во Гостивар) — македонски кошаркар кој настапува за кошаркарскиот клуб Гостивар.
1 Клупска кариера
1.1 Младинска кариера
Има настапувано во младинските категории на Вардар. Во сезоната 2013/14 настапувал во дресот на Вардар Апаве бидејќи младинските категории на Апаве и Вардар се фузирале. Следната сезона продолжил во самостојните младински категории на Вардар.
1.2 Професионална кариера
Во сезоната 2015/16, Ефремовски се преселил и дебитирал во сениорската екипа на Работнички и станал вицепрвак во Суперкупот на Македонија 2015. Во сезоната 2016/17 останал во Работнички и стигнал до полуфиналето на Првенството и Купот на Македонија 2017. Во Работнички, Ефремовски продолжил да настапува и во сезоната 2017/18. Во таа сезона, Ефремовски со Работнички бил вицепрвак во Купот 2018, додека во Првенството бил првак. Со Работнички, Ефремовски го освоил Купот 2019, додека во Првенството 2018/19 бил вицепрвак. Бидејќи бил под активен договор, Ефремовски бил во составот на Работнички во сезоната 2019/20. Тој останал да биде играч на Работнички и во сезоната 2020/21.
2 Репрезентативна кариера
2.1 Младинска репрезентација
На Европското првенство под 16 години - Б Дивизија во 2014 година, Ефремовски бил вклучен во македонската репрезентација под 16 години. Неговиот просек по натпревар бил 16 бода, 3,3 скокови и 1,4 асистенции. На Европското првенство под 18 години - Б Дивизија во 2015 година, Виктор учествувал со македонската репрезентација под 18 години. Неговиот просек бил 6,9 бода, 1,8 скокови и 0,5 асистенции. 2016 година, играл на Европското првенство под 20 години - Б Дивизија со репрезентацијата под 20 години. Просек имал од 10,6 бода, 2,1 скокови и 1,1 асистенции. Истата година, Бојан настапил на Европското првенство под 18 години - Б Дивизија. Тогаш тој имал просек од 9 бода, 2,6 скокови, 1,3 асистенции.
2.2 А репрезентација
Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Ефремовски. Во февруари, по вториот филтер, тој отпаднал од составот. Но поради повредата на Ненад Димитријевиќ кој се повредил на првиот натпревар против Естонија, Ефремовски добил можност да настапува за репрезентацијата во натпреварот против Русија.
3 Успеси
3.1 Титули
3.1.1 Работнички
*Прва македонска лига (1) : 2017/18
*Куп на Македонија (1) : 2019
3.2 Признанија
* Почесно споменување во сезоната 2015/16* Најдобар млад кошаркар за 2018 година* Почесно споменување во сезоната 2019/20
Марко Ројс

Марко Ројс (; роден на 31 мај 1989 година) — германски фудбалер, играч од средниот ред или напаѓач на .
Ројс е познат по неговата флексибилност, брзина, техника, и склоност на повреди.
Ројс ја поминал младинската кариера во Борусија Дортмунд, пред да замине за Рот Ваијс Ахен. Тој играл за три клубови во својата сениорска кариера, особено и со најголемо влијание—за Борусија Менхенгладбах во Бундеслигата. Ројс играл првенствено како лев напаѓач за БВБ; меѓутоа, тој бил способен да се репродуцира на десната страна и на средината на теренот, поради неговата способност да ја контролира топката со двете нозе. Сезоната 2012 била неговата најуспешна сезона, постигнувајќи 18 гола и асистирајќи на осум, со што и помогнал на Борусија Менхенгладбах да обезбеди место во следната сезона воЛигата на Шампионите. На крајот на таа сезона, Ројс се согласил да се пресели во својот матичен клуб Борусија Дортмунд. Ројс го носел бројот 11 за тимот од Дортмунд.
Со Борусија Дортмунд, Ројс го освои Германскиот куп во 2013 година. Во 2012 година тој бил избран за ''Фудбалер на Годината во Германија'' и бил во УЕФА Тимот на Годината во 2013 година. Во 2012 година, Франц Бекенбауер зборувал за Ројс, заедно со Марио Геце, велејќи:"...Како класично дуо, никој не е подобар и плоден како Ројс и Геце." Во 2013 година, Ројс е рангиран како четврти најдобар фудбалер во Европа од Блумберг.
1 Животопис
Ројс бил во врска со Каролин Бос во 2009. Тие се разделиле во 2013 но останале блиски пријатели. Подоцна тој започнал да се забавува со германскиот модел Скарлет Гартман во декември 2015.
Ројс изјавил дека доколку не би бил професионален фудбалер, би бил пилот.
Ројс исто така се нашол на позадината на видео играта ''FIFA 17''.
2 Титули
2.1 Клупски
2.1.1 Рот Вајс Ахен
*Регионална лига : 1
: 2007-2008 (Север)
2.1.2 Борусија Дортмунд
* Куп на Германија : 1
: 2016-2017
* Суперкуп на Германија : 1
: 2013
* Лига на шампиони :
: Вицешампион: 2012–2013, 2023–2024
2.1.3 Лос Анџелес Галакси
*МЛС куп : 1
: 2024
Ентерококи

''Ентерококи (Enterococcus)'' е голем род на млечно-киселински бактерии кој припаѓа на коленото Firmicutes. Тие се Грам-позитивни коки кои често се јавуваат во парови (диплококи) или во облик на кратки ланци, па затоа морфолошки многу наликуваат на стрептококите. Два вида се чести коменсали во цревната микрофлора на луѓето:'' E. faecalis ''(90–95%) и'' E. faecium ''(5–10%).
1 Физиологија и класификација
Ентерококите се факултативно анаеробни бактерии, односно, тие се способни за клеточна респирација во средина со или без кислород. Иако не се способни за формирање ендоспори, тие се толерантни на разни екстремни услови: широк температурен опсег (10-45 °C), широк опсег на pH вредности (4.5–10.0), и високо ниво на салинитет.
Ентерококите обично покажуваат алфа-хемолиза на крвен агар.
1.1 Историја
Членовите на родот ''Enterococcus'' (од грчки έντερο, ''éntero'', "црево" и κοκκος, ''coccos'', "зрнце") долго време беа класифицирани како група D стрептококи; сè до 1984 година, кога геномските ДНК анализи не укажаа на фактот дека станува збор за посебен род.
2 Еволуција
Овој бактериски род се претпоставува дека еволуирал пред околу 425-500 милиони години.
3 Патологија
Клинички инфекции предизвикани од ''Enterococcus'' вклучуваат: инфекции на мочните патишта, бактериемија, бактериски ендокардит, дивертикулит, и менингит. Видовите кои се осетливи на антибиотици се третираат со: ампицилин, пеницилин и ванкомицин. Мочните инфекции можат да бидат третирани со нитрофурантоин, дури и во случаи на ванкомицин-резистенција.
Од медицинска гледна точка, важна одлика на овој род е високото ниво на интринзична антибиотска резистенција. Некои видови ентерококи се отпорни на β-лактамски антибиотици (пеницилини, цефалоспорини, карбапенеми), како и многу аминогликозиди. Во последните две децении, се развиле особено вирулентни соеви на ''Enterococcus'', отпорни на ванкомицин (ванкомицин-отпорни'' ''ентерококи или VRE) посебно при нозокомијални инфекции на хоспитализирани пациенти. VRE може да се третираат со quinupristin/dalfopristin (Synercid) со стапка на излекување околу 70%.
Ентерококниот менингит е ретка компликација при неврохируршки интервенции, при што третманот е со интравенозна или интратекална апликација на ванкомицин, со сè уште дискутабилен исход на овој тип на терапија.
Новите епидемиолошки докази покажаа дека ентерококите се главен инфективен агенс кај хроничниот бактериски простатит. Ентерококите во простатата формираат биофилмови, поради што нивното искоренување е тешко.
Лудвигсхафен

Лудвигсхафен на Рајна (|Ludwigshafen am Rhein; познат и само како Лудвигсхафен) — град во сојузната покраина Рајнска област-Пфалц, Германија, сместен на реката Рајна, веднаш спроти Манхајм. Со Манхајм, Хајделберг и околината, ја создаваат метрополитенската област Рајна-Некар.
Главно е познат како индустриски град, Лудвигсхафен е седиште на хемискиот гигант БАСФ, како и на други претпријатија. Помеѓу своите културни објекти се вбројува Државната филхармонија. Градот е родното место на поранешниот канцелар Хелмут Кол и филозофот Ернст Блох.
Месје 25

Месје 25 (M25 или IC 4725) — расеано ѕвездено јато во соѕвездието . Откриено е во 1745 г. од швајцарскиот астроном Жан Филип де Шезо и заведен во каталогот на францускиот астроном Шарл Месје во 1764 г.
Јатото е оддалечено околу 2.000 светлосни години од Земјата. Има пречник од 19 сг. Во него е сместена и променлицата ѕвезда-кефеида со ознака ''U Стрелец''.
Клан

Клан е група на луѓе кои се обединети според вистинско или измислено крвно сродство и заеднички предок. Роднинските врски може да бидат симболични. Во случај предокот да не е човек, тогаш е животно што всушност е тотем. Зборот доаѓа од галскиот ''clann'' што значи ''деца или потомство''. Овој збор за првпат е употребен во англискиот јазик околу 1425 година, како етикета за природата на заедницата на Шкотските Гори. Кланови постојат во секоја земја, а нивните членови се идентификуваат со свој грб или друг вид на симбол со кој се разликуваат од останатите кланови.
1 Клановите и политиката
Во различни култури и ситуации, кланот не е ништо повеќе од група чии членови се во крвно сродство, како племе на пример. Најчесто она што ги разликува е дека кланот е помал дел од голема заедница. Во некои општества, кланот може да има официјален водач, а таа позиција треба да се заслужи, или пак им се препушта на најстарите членови од кланот.
Постојат ирски, шкотски, кинески, корејски, јапонски кланови. Поранешните норвешки кланови често се преведуваат како ''куќа'' или ''линија''. Библиските племиња од Израел биле составени од различни кланови. Племињата и клановите на Арапскиот Полуостров се дел од арапското општество.
Покрај историските традиционални кланови чии членови се во крвно сродство, во некои земји вообичаено е да се наречат кланови неофицијалните групи во економската и политичката сфера. Наречени се кланови, затоа што се претпоставува дека нивните членови се многу блиски едни со други и взаемно си помагаат, како да се роднини.
Винеке 4

Винеке 4 (''Winnecke 4'', WNC 4) или Месје 40 (M40) — двоѕвезда во соѕвездието Голема Мечка.
Откриена е од францускиот астроном Шарл Месје во 1764 г. додека барал маглина спомената во списите на Јан Хавелиј. Не наоѓајќи маглина, Месје ја завел оваа двоѕвезда. Истата е повторно откриена од германскиот астроном Фридрих Август Теодор Винеке во 1863 г. и внесена во неговиот каталог на двоѕвезди под бр. 4. Американскиот астроном Роберт Бернам ја нарекол M40 „една од малкуте вистински грешки во Месјеовиот каталог“, критикувајќи ја Месјеовата одлука да ја стави во неговиот каталог, иако знаел дека не се работи за маглина. Маглина која ја забележал Хавелиј веројатно била блиската спирална галаксија NGC 4290. Со сјајност од 12, галаксијата е доволно голема за да биде видлива со голем телескоп од тоа време, но не доволно сјајна за инструментот на Месје.
Во 1991 г. е измерено дека составните делови на Винеке 4 се оддалечени 51,7", што значи дека растојанието меѓу нив во меѓувреме се зголемило. Податоците добиени од астрономите Брајан Скиф (2001) и Ричард Л. Нуџент (2002) укажале на тоа дека се работи за оптички двоец, а не физички поврзан систем. Во 2016 г. направени се паралаксни мерења од леталото „Гаја“, со што е конечно утврдено дека двете ѕвезди од двоецот (HD 238107 и HD 238108) се сосема неврзани, потврдувајќи ги претходните претпоставки. Оддалеченоста на објектите изнесува 350±30 и 140±5 парсеци, од кои подалечниот е двапати подалеку од поблискиот.
Награда за Пријателство со Македонија

Награда за Пријателство со Македонија или Македонско пријателство (англиски: ''Macedonia Friendship Award'') — награда што ја доделува Обединетата Македонска Дијаспора на личности кои се докажале како долготрајни пријатели на Македонија и глобалната македонска заедница.
1 Лауерати
*2009 - Кендис Милер, Хери Мичел, Бил Паскрел, Ерл Померој, Марк Судер (сите конгресмени од САД)
*2010 -
*2011 - Кристофер Хил и Филип Рикер (амбасадори на САД во Македонија), иселеникот Џорџ Атанасовски, јазичарот Виктор Фридман и Јалчин Ајасли (американски стопанственик од турско петекло);*2012 - Мајкл Дуби (генерал мајор и командант на Националната гарда на сојузната американска држава Вермонт);*2013 - Стивен Џонс, пратеник од Тросби и Лук Симпкинс, патеник од Коуан (тие се ко-претседавачи со австралиско-македонската парламентарна група на пријатели);*2014 - Лу Влашо (американец од македонско потекло и почесен конзул)*2015 - Дејна Клајн (Македонски Почесен Конзул во САД) и Николас Тау (Меѓународната Фондација за Музика и Уметност);*2016 -
*2017 -
*2018 - Маријана Петир (хрватска европратеничка);
Каталог на сјајни ѕвезди

Каталог на сјајни ѕвезди (|Bright Star Catalogue), наречен и Јејлски каталог на сјајни ѕвезди (''Yale Catalogue of Bright Stars'' или ''Yale Bright Star Catalogue'') — ѕвезден каталог во кој се заведени сите ѕвезди со величина од барем 6,5, или секоја ѕвезда видлива од Земјата со голо око. Во каталогот има вкупно 9.110 објекти, од кои 9.095 се ѕвезди, 11 се нови или супернови, и 4 неѕвездени тела; неѕвездените тела се збиените јата 47 Тукан (озн. HR 95) и NGC 2808 (HR 3671), како и расеаните јата NGC 2281 (HR 2496) и Месје 67 (HR 3515).
Каталогот има предодреден број записи, но податоците редовно се одржуваат. Секоја ставка има прибелешки кои продолжуваат да се надоградуваат уште од времето кога Френк Шлезингер од универзитетот Јејл го објавил првото издание во 1930 г. Петтото издание од 1991 г. било проширено со прибелешки дотаму што тие зафаќале повеќе страници од самиот каталог. Поновите изданија се во уредништво на Елен Дорит Хофлајт, исто така од Јејл.
Иако кратенката на каталогот гласи BS или YBS, пред каталошкиот број стои ознаката HR, задржувајќи ја од неговиот претходник Харвардскиот преработен фотометриски каталог (''Harvard Revised Photometry Catalogue'') на опсерваторијата во Харвард, издаден во 1908 г. Првото негово издание излегло во 1884 г. во уредништво на Едвард Чарлс Пикеринг и опфаќало околу 4.000 ѕвезди. По неговото издавање, Пикеринг се заложил за поопширен преглед се вклучени и ѕвездите од јужната полутопка. Фотометриските испитувања ги извршил Солон И. Бејли помеѓу 1889 и 1891 г., што довело до објавувањето на Преработената Харвардска фотометрија (''Revised Harvard Photometry'') во 1908 г. Новиот каталог опфаќал голем број ѕвезди, од најсјајните, па сè до оние со величина од 6,5 на обете полутопки. Задачата потоа ја презел Џон А. Паркхерст, кој работел на неа до 1920-тите.
1 Изданија
**I издание &mdash;*II издание &mdash;
*III издание &mdash;
*IV издание &mdash;**Додаток &ndash;*V издание &mdash;
2 Поврзано
* Ѕвезден каталог
* Привидна ѕвездена величина
Чунг Хјон

Чунг Хјон (Hangul: 정현
; Hanja: 鄭泫
; Корејски изговор: [tɕəːŋ hjʌn]; роден 1м мај 1996 дофина) е јужно корејски професионален тесерер. Тој во моментов е на највисоко рангирана АТП позиција, за еден тенисер од ЈуКна кореја. Како неседарен играч, тој станал првиот корејски играч кој стигнал до едно Гренд-Слем полуфиналните на Австралија Опен во 2018 година.
1 Кариера
На АТП листата својот најдобар пласман го остварил на 29 јануари 2018 година, кога станал 29ти тенисер на светот, а во парови бил 187 на 11 април 2016. година.
Најголем негов успех е освојувањето на АТП Финалето на следните генерации одржано во Милано. Титулата ја изборил со победата против рускиот тенисер Андреј Рубљов.
На Гренд слемовите најголемиот резултат му е полуфинале на отвореното првенство на Австралија во тенис во 2018 година, каде што остварил сензационална победа во осминафиналето над Новак Ѓоковиќ.
Сон Хеунг-мин

Сон Хеунг-мин (Hangul: 손흥민; Hanja: 孫興慜; [син.ɦɯŋ.мин.]; роден на 8 јули 1992 година) е јужнокорејски фудбалер, крило или напаѓач на Тотенхем и на јужнокорејската репрезентација.
Сон го завршил својот развој во германскиот клуб Хамбургер, каде што тој го направил своето професионално деби во германската Бундеслига во 2010 година. Во 2013 година, се преселил во Бајер Леверкузен за клупски рекорд од 10 милиони евра, каде што настапувал во Лигата на Европа и во Лигата на шампионите. Две години подоцна, тој потпишал за Тотенхем за 22 милиони евра фунти, со што станал најскапиот азиски играч во историјата. Играјќи за Тотенхем, тој станал најдобар азиски голгетер во историјата на Премиер лигата.
Репрезентативната кариера ја започнал во 2010 година, и исто така ја претставувал Јужна Кореја на три Светски првенства во 2014, 2018 и 2022 како и на Азискиот куп во 2011, 2015 и 2019 година.
1 Титули
1.0.1 Тотенхем
* УЕФА Лига Европа : 1
: 2024-2025
Тотем

Тотем (оџибвејски ''doodem'') е духовно суштество, свет објект, или симбол што претставува амлблем на група луѓе, како на приемр на семејство, клан или племе.
Иако зборот ''тотем'' доаѓа од јазикот на племето Оџибве, верувањето во заштитници духови и божества не се ограничува само на американските староседелци , туку се среќава кај голем број култури ширум светот, кои имаат посебен збор на својот јазик за ваквите духови заштитници, и не ги нарекуваат со терминот „тотем“.
Во денешно време, оние што ја практикуваат племенската религија (неошаманизам, Њу ејџ и други движења) го користат изразот „тотем“.
1 Северна Америка
Тотемите од тихоокеанскиот северозапад на Северна Америка се столбови на хералдика. Тие имаат различни дизајни, мечки, птици, жаби, луѓе и разни натприродни суштества и водни суштества, кои имаат значење за даденото семејство или племе. Тие раскажуваат приказни за нив, а кои се поврзани со семејството. Приказните се читаат од дното на столбот кон врвот.
2 Антропологија
Тотемизмот е верување што се поврзува со анимистичките религии. Најчесто тотемот е животно или друга фигура од природата што духовно ја претставува групата или кланот.
Шкотскиот етнолог Џон Фергусон Макленан, во својата студија ''Обожување на животни и растенија'' (1869, 1870) зборува за тотемизмот како широка појава.<ref name=MacLennan1>MacLennan, J., ''The worship of animals and plants'', ''Fortnightly Review, vol. 6-7 (1869-1870) Мекленан не го објаснува потеклото на овој феномен, но се обидел да укаже дека човештвото во античко време поминало низ тотемистичка фаза.
Друг шкоткси научник, Ендрју Ланг, на почетокот на 20 век сметал дека номинализмот е исто што и тотемизам, односно дека групата или кланот што си одбрале тотем од царството на природата, реагирале на потребата да се разликуваат. Преку митовите, животните се сметани за предци, заштитници и роднини на таа група.
Британскиот антрополог Џејмс Џорџ Фрејзер објавил четири книги со наслов ''Тотемизам и егзогамија'' во 1910 година, во кои зборува за своите истражувања меѓу домородните племиња во Австралија и Океанија, но и за истражувања кои ги вршеле други научници.
Во 1910 година, етнологот Александар Голденвејзер, тотемизмот го разгледувал со строга критика.
Францускиот социолог Емил Диркем го разгледувал тотемизмот од социолошка и теолошка гледна точка, и сметал дека ги нашол почетоците на религијата во тотемизмот.
Водечкиот британски антрополог, Алфред Ретклиф-Браун, зазел сосема различен став во врска со тотемизмот. Тој бил скептичен околу тоа дека тотемизмот може да се опише на унифициран начин.
Како водечка фигура на структурализмот, францускиот етнолог Клод Леви-Строс и неговото дело ''Тотемизмот денес'' (Le Totémisme aujourd'hui, 1958 г.) често е цитиран кога се работи за оваа тема.
3 Поврзано
*Анимизам
Петар Николиќ

Петар Николиќ (роден на во Врање) — српски кошаркар кој настапува за Еуро Никел 2005. Тој поседува и македонско државјанство.
1 Клупска кариера
1.1 Младинска кариера
Првите кошаркарски знаење ги научил во клубот Економац и Пантери од Врање. Играл и за младинските категории на КК Југ од родниот град. Југ го испратил Николиќ на позајмица во БСК Јуниор од Бујановац. Потоа Николиќ побарал исписница и се префрлил во КК Морава од Владичин Хан.
1.2 Професионална кариера
На свои петнаесет години, Николиќ дебитирал за сениорскиот состав на Морава кој се натпреварувал во Првата српска лига (втора по ранг) и станал редовен член на сениорската екипа. На полусезоната од сезоната 2011/12, Петар Николиќ се префрлил во Бујановац, исто така клуб од Првата српска лига. По завршувањето на сезоната 2011/12, Николиќ бил на проба во Работнички. Во сезоната 2012/13 заиграл за второлигашот Водњански Лисици. Следната сезона продолжил во Водњански Лисици и го освоиле второто место кое водело во Првата лига. Во сезоната 2014/15 Николиќ останал во Водњански Лисици, со кој не успеал да опстане во Првата лига. Следната сезона потпишал за Работнички и станал вицепрвак во Суперкупот на Македонија 2015. Во сезоната 2016/17 останал во Работнички и стигнал до полуфиналето на Првенството и Купот на Македонија 2017. Во Работнички, Николиќ продолжил да настапува и во сезоната 2017/18. Во таа сезона, Николиќ со Работнички бил вицепрвак во Купот 2018, додека во Првенството бил првак. За сезоната 2018/19, Николиќ се преселил во редовите на Блокотехна. Со Блокотехна, Николиќ ја освоил Балканската лига 2018/19. Истата сезона, Николиќ со Блокотехна станал вицепрвак во Купот 2019. Во август 2019 година, Николиќ ги сменил клупските бои и заиграл за Еуро Никел 2005. Сезоната 2020/21 ја започнал во Работнички, но во март се преселил во Пелистер.
2 Успеси
2.1 Титули
2.1.1 Работнички
*Прва македонска лига (1) : 2017/18
2.1.2 Блокотехна НБ
*Балканска лига (1) : 2018/19
2.2 Признанија
* Почесно споменување во сезоната 2018/19
Обединет тим на Кореја

Обединет тим на Кореја — обединет спортски тим на Северна и Јужна Кореја. Ваков тим настапил на неколку спортски натпреварувања во минатото, а настапува и на Зимските олимписки игри 2018.
1 Историја
Обединет тим под името „Кореја“ нстапил на Светското првенство во пинг-понг 1991 и Светското младинско првенство во фудбал 1991 со спортисти од Северна и Јужна Кореја. Во 1991 година, тимот го користел Знамето на корејското обединување и химната „Ариранг“.
На Зимските олимписки игри 2018 во Пјонгчанг, спортистите од Северна и Јужна Кореја маришале под Знамето на корејското обединување на Парадата на нациите на церемонијата на свеченото отворање. Обединет тим исто така настапил на женскиот турнир во хокеј на мраз со шифрата на МОК „COR“. Тимот го користел Знамето на корејското обединување и неговата химна е народната песна „Ариранг“. Во другите дисциплини, двете Кореи учествувале како одделни тимови.
2 Освоени медали
2.1 Светски првенства во пинг-понг
Натпреварување, Спортисти, Злато, Сребро, Бронза, Вкупно
Чиба 1991, 22, 1, 1, 2, 4
Вкупно, 1, 1, 2, 4
2.2 Светски младински првенства во фудбал
Натпреварување, Спористи, Злато, Сребро, Бронза, Total
Португалија 1991, 18, 0, 0, 0, 0
Вкупно, 0, 0, 0, 0
2.3 Зимски олимписки игри 2018
Натпреварување, Спортисти, Злато, Сребро, Бронза, Вкупно
Пјонгчанг 2018, 35, 0, 0, 0, 0
Вкупно, 0, 0, 0, 0
3 Поврзано
* Кореја
* Обединет тим
Војнички блуз (филм од 1960)

Војнички блуз (англиски: ''G.I. Blues'') - американски филм од 1960 година, во режија на Норман Таурог, според сценариото на Едмунд Белоин и Хенри Гарсон. Главните улоги ги играат: Елвис Пресли, Џулиет Прауз, Роберт Ајверс и Едсон Строл. Музиката од филмот била номинирана за наградата „Греми“ во две категории.
1 Содржина
Тулса Меклин (го игра Пресли) е американски војник во Германија. Тој сака да пее и сонува за тоа да отвори свој ноќен клуб, кога ќе ја напушти армијата. Тој се обложува со својот пријател Динамит (го игра Строл) дека ќе ја помине ноќта со танчерката Лили (ја игра Прауз) за која се зборува дека тешко може да се освои...
Ставре Јада

Ставре Јада (р. во ) — македонски крос-кантри скијач, кој бил знаменосец на Македонија на Зимските олимписки игри 2018.
Јада ја обезбедил А-форма за Зимските олимписки игри 2018 на трка од 10 километри во нордиско скијање во Штрбске Плесо, Словачка.
Се натпреварувал и на Зимските олимписки игри во 2026 година во Италија.
Че Хјанг-мин

Че Хјанг-мин (|Choe Hyeong-min; р. ) — јужнокорејски професионален друмски велосипедист, кој вози за екипата Гемзан Инсам-Чело.
1 Достигнувања
;2010
: 1. Азиски игри - хронометар
;2011
: 1. Национално хронометарско првенство
;2014
: 2. Тур де Кореја
: 3. Азиско хронометарско првенство
;2015
: 3. Азиско хронометарско првенство
;2016
: 2. Азиско хронометарско првенство
Црква „Св. Ѓорѓи“ - Возарци

Свети Ѓорѓи — понова селска црква во кавадаречкото село Возарци, обновена на стари темели.
Таа се наоѓа над самото село, на десниот брег на Црна Река, а во непосредна близина на наоѓа депонијата на згура од никел на комбинатот „Фени Индустри“, од која црквата еднаш била запалена.
1 Галерија
2 Поврзано
* Возарци
* Повардарска епархија
* Кавадаречко архијерејско намесништво
* Маренска парохија
Министерство за народна безбедност

Министерството за народна безбедност е законоспроведувачки орган во Северна Кореја. Освен регуларни полициски должности, служи и во одржување на затворскиот систем во Северна Кореја како и системот за јавна дистрибуција, а исто така обезбедува и телохранители за важните личности.